EkBass/fiwiki-20250220-pages-articles huggingface dataset:
Mikromortti

Mikromortti (engl. micromort) on äkkikuoleman riskiä kuvaava mittayksikkö. Yksi mikromortti on yhden suhde miljoonaan eli 0,0001 prosenttia. Jos jokin toiminta aiheuttaa kuoleman esimerkiksi todennäköisyydellä yksi miljoonasta, sen riski on yksi mikromortti. Mikromortin käsitteen kehitti vuonna 1968 yhdysvaltalaisen Stanfordin yliopiston professori Ronald Howard. Mikromorttia käytetään helpottamaan kuolemaan johtavien toimien vertaamista toisiinsa. Esimerkiksi keskimääräisen suomalaisen päivittäinen kuolemanriski on 34 mikromorttia. Yhdellä mikromortilla kuolemanriski kasvaa esimerkiksi 400 kilometrin autoajelulla, 32 kilometrin pyöräilyllä, yhdellä ekstaasihuumeen käyttökerralla, tai korkeiden tikkaiden käyttämisellä kotia remontoitaessa. Laskuvarjohyppy aiheuttaa 10 mikromortin riskin, nukutus samoin 10 mikromortin riskin, kalliokiipeilykerta noin 3 mikromortin riskin ja sukelluskerta 8 mikromortin riskin. Himalajalla yli kahdeksan kilometrin korkeudelle ulottuva kiipeilyretki on noin 12 000 mikromortin, BASE-hyppy kalliolta 430 mikromortin, sydänleikkaus 16 000 mikromortin, maratonin juokseminen seitsemän mikromortin ja sadan grillipihvin syöminen runsaan yhden mikromortin riski. ==Lähteet== == Kirjallisuutta == *Jussi Melkas: "Mikromortti – kuoleman arpa"; Tieto&trendit; 1/2012, Tilastokeskus Luokka:Kuolemansyyt Luokka:Yksiköt Luokka:Tilastotiede
Marco Dallago

Marco Dallago (s. 14. huhtikuuta 1990) on itävaltalainen alamäkiluistelija ja lajin vuoden 2014 maailmanmestari. Hän asuu Grazissa, Itävallassa. Laskettelun jo nelivuotiaana aloittanut Dallago ihastui alamäkiluisteluun katseltuaan sitä televisiosta vuonna 2003. Hän debytoi lajin MM-sarjassa Münchenin osakilpailussa vuonna 2011. Kesällä 2013 Dallago rakensi metsään Grazin laidalle ystävänsä ja pikkuveljensä kanssa puusta tehdyn harjoitteluradan. Se tuotti tulosta, ja Marco Dallago voitti kaudella 2014 alamäkiluistelun maailmanmestaruuden. Hän on pienikokoinen ja mahtuu siksi hyvin pienistäkin raoista. Dallagon pikkuveli Luca on myös alamäkiluistelija. == Lähteet == * http://www.redbullcrashedice.com/fi_FI/athlete/marco-dallago Luokka:Itävaltalaiset alamäkiluistelijat Luokka:Vuonna 1990 syntyneet Luokka:Elävät henkilöt Luokka:Alamäkiluistelun maailmanmestarit
Pentti Koski

Pentti Koski (15. marraskuuta 1930 Vaasa – 26. syyskuuta 2009 Helsinki) oli suomalainen jazzmuusikko ja sisustusarkkitehti.Jorma Lamppu: Pentti Koski, HS Muistot 2009. Viitattu 20.5.2014. Kokkolassa suoritetun ylioppilastutkinnon jälkeen Pentti Koski pääsi opiskelemaan Ateneumiin ensin piirustuksenopettajaksi ja sitten sisustusarkkitehdiksi. Jo Kokkolassa alkanut musiikkiharrastus auttoi ansaitsemaan opiskelurahoja muun muassa kontrabasistina ja laulajana Leo Lindblomin yhtyeessä. Vuonna 1957 Koski oli rumpaliveljensä Olle Ekmanin kanssa perustamassa latinalaisrytmeihin erikoistunutta Sacy Sandin orkesteria, joka esiintyi Helsingin yökerhojen ohella monissa elokuvissa ja kiersi ympäri maata. Basson- ja kitaransoiton sekä laulamisen ohella Koski hoiti yhtyeen käytännön asioita. Laulusolisti Sacy Sandin pahan auto-onnettomuuden takia 1961 yhtye lopetettiin, mutta koottiin uudelleen Sandin jo kuoltua 1988. Sacy Sand II -kokoonpanossa soittivat myös Martti Pohjalainen sekä joensuulainen Juhani Okkonen. Koskella oli myös oma trio,Pentti Koski on kuollut , Jazzrytmit 8.12.2009. Viitattu 20.5.2014. ja hänet nähtiin 2000-luvulle asti usein lavalla soittamassa jazzia tai tanssimusiikkia muun muassa Sturenkadun vuonna 1997 perustetulla Sture Jazz Clubilla.Kuka oli pitkä, vaalea kitaristi Sacy Sandin yhtyeessä vuonna 1953? , Kysy.fi, Helsingin kaupunginkirjasto 11.5.2007. Viitattu 20.5.2014. Sisustusarkkitehtina Koski suunnitteli huonekaluja muun muassa lahtelaiselle Nupposen huonekalutehtaalle. Hänet tunnetaan myös lahjakkaana taidemaalarina. 1990-luvun puolivälissä Koskelle myönnettiin valtion taiteilijaeläke. ==Levytyksiä== * Sacy Sand: Levytyksiä vuosilta 1950–1958, Artie Music AMCD 1027 ==Lähteet== Luokka:Suomalaiset jazzmuusikot Luokka:Suomalaiset sisustusarkkitehdit Luokka:Vuonna 1930 syntyneet Luokka:Vuonna 2009 kuolleet
MachineGames

MachineGames on ruotsalainen, vuonna 2009 perustettu videopelien kehittäjä. Yrityksen ovat perustaneet Starbreeze Studiosin perustajajäsenet. ZeniMax Media on ostanut yrityksen vuonna 2010 ja yritys on nimetty uudestaan ZeniMax Sweden AB. Yrityksen nimi on kuitenkin edelleen muodossa MachineGames julkaisutiedoissa. Tammikuussa 2021 kerrottiin yrityksen kehittävän Indiana Jones -aiheista peliä, mutta tarkempia tietoja ei kerrottu. Joulukuussa 2022 kerrottiin Starbreeze Studiosille työskennelleen Jens Anderssonin liittyneen pelin kehitykseen Axel Torveniusin ja Jerk Gustafssonin rinnalle. ==Pelit == * Wolfenstein: The New Order (2014) * Wolfenstein: The Old Blood (2015) * Wolfenstein II: The New Colossus (2017) * Wolfenstein: Youngblood (2019) * Wolfenstein: Cyberpilot (2019) == Lähteet == ==Aiheesta muualla== *MachineGames kotisivut * Yrityksen profiili MobyGamesissä Luokka:Ruotsalaiset videopeliyritykset Luokka:ZeniMax Media
Edward Braddock

Edward Braddock (tammikuu 1695 – 13. heinäkuuta 1755) oli brittiläinen kenraalimajuri, joka tunnetaan parhaiten kärsimästään tappiosta Monongahelan taistelussa nykyisessä Pennsylvaniassa heinäkuussa 1755. Tuolloin Braddock johti yhdistettyä brittien ja siirtokuntien armeijaa tarkoituksenaan vallata ranskalaisten linnake Fort Duquesne. Ranskalaiset joukot olivat kuitenkin vahvistaneet linnakkeen puolustusta sadoilla intiaaniliittolaisilla, jotka ympäröivät Braddockin retkikunnan ja aloittivat taistelun. Syntyneen pakokauhun aikana Braddock haavoittui keuhkoihin ja kuoli neljä päivää myöhemmin. ==Lähteet== * Luokka:Brittiläiset sotilaat Luokka:Vuonna 1695 syntyneet Luokka:Vuonna 1755 kuolleet
Andrea Roda

250px|pienoiskuva|Andrea Roda Andrea Roda (s. 11. huhtikuuta 1990 Como) on italialainen moottoriurheilija. Hän aloitti uransa karting-sarjoissa. ==Ura== ===Formula Renault=== Vuonna 2006 Roda kilpaili Italian Formula Junior 1600 -sarjassa sekä Italian Formula Renault Talvisarjassa. Vuonna 2007 Roda kilpaili Italian Formula Renault -sarjassa. Samana vuonna hän ajoi myös Sveitsin Formula Renault -sarjaa. Vuonna 2008 Roda jatkoi Italian Formula Renault -sarjassa sijoittuen sarjan 26:nneksi. Vuonna 2009 Roda siirtyi Eurocup Formula Renault -sarjaan saavuttamatta pisteitä. ===Formula 3=== Vuonna 2010 Roda kilpaili Italian Formula 3 -sarjassa sijoittuen sarjan 22:nneksi. Vuonna 2011 hän jatkoi samassa sarjassa sijoittuen sarjan 12:nneksi. Vuonna 2012 Roda kilpaili Formula 3 Euroseries -sarjassa sijoittuen sarjan 13:nneksi. ===Auto GP=== Vuonna 2013 Roda siirtyi Auto GP World Series -sarjaan sijoittuen sarjan 12:nneksi ja jatkoi vuonna 2014 voittaen yhden kilpailun sijoittuen sarjan neljänneksi. Samana vuonna ajoi yhden kilpailun Formula Renault 3.5 -sarjassa saavuttamatta pisteitä. ==Lähteet== Luokka:Italialaiset autourheilijat Luokka:Vuonna 1990 syntyneet Luokka:Formula Renault 3.5 -kuljettajat Luokka:Elävät henkilöt
Olli Pöyliö

Olli Pöyliö (s. 11. elokuuta 1995, Rovaniemi) on suomalainen futsalpelaaja ja jalkapalloilija. Pöyliö edustaa futsal-liigassa pelaavaa jyväskyläläistä Liikunnan Riemua sekä Suomen maajoukkuetta. Pöyliö on pelaajaprofiililtaan puolustukseen ja pelin avaamiseen keskittyvä pohjapelaaja. Pöyliö toimii myös Riemun kapteenina kaudella 2020-2021. Maajoukkuedebyyttinsä Pöyliö teki EM- karsinnoissa keväällä 2021 Italiaa ja Belgiaa vastaan. Jalkapallon puolella hän on pelannut Veikkausliigaa Rovaniemen Palloseuran ja kakkos divisioonaa jyväskyläläisen JJK:n riveissä. Jalkapallossa Pöyliön pelipaikkana on ollut keskikenttä. Debyyttinsä aikuisten peleissä liigatasolla hän teki vuonna 2013 ja kauden aikana hän pääsi pelaavaan kokoonpanoon kahdeksan kertaa. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1995 syntyneet Luokka:Elävät henkilöt
Under the Yoke

Under the Yoke on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja G. Raymond Nye. Käsikirjoituksesta vastasi Adrian Johnson, joka laati sen George Scarboroughin novellin Maria of the Roses pohjalta. Under the Yoke kuvattiin Kalifornian San Jacinto Mountainsilla työnimellä Spanish Love, ja sen tuotanto- ja jakeluyhtiönä toimi Fox Film Corporation. Elokuva sai Yhdysvaltain ensi-iltansa 9. kesäkuuta vuonna 1918. Under the Yoken oletetaan olevan kadonnut elokuva. ==Juoni== Under the Yoke sijoittuu Filippiineille. Nuori espanjalaisnainen Maria Valverde (Theda Bara) palaa kotiin luostarista, missä hän oli ollut koulussa. Pian Mariaa alkaa lähennellä paikallinen plantaasien työnjohtaja Diablo Ramirez (G. Raymond Nye), joka toivoo voittavansa Marian sydämen. Maria kuitenkin torjuu Ramirezin lähentely- yritykset, koska hän on tavannut Manilassa komean amerikkalaisen armeijassa työskentelevän kapteeni Paul Winterin (Albert Roscoe). Raivostunut Diablo organisoi kapinallisien joukon, joka tappaa Marian isän ja pitää Mariaa vankina omassa kodissaan. Kun kapteeni Winter kuulee kapinasta, hän kiirehtii Marian avuksi. Kapteeni joutuu kuitenkin itsekin vangiksi. Pian vahvistukset saapuvat Amerikan armeijan toimipaikasta, ja taistelun lomassa talo syttyy ilmiliekkeihin. Diablon aikomuksena on siepata Maria, mutta kapteeni Winter tulee paikalle ja ampuu hänet. Viimein amerikkalaiset voittavat, ja Maria saa rakkaan kapteeninsa. ==Näyttelijät== ==Lähteet== ==Aiheesta muualla== * * * Under the Yoke Silent era -sivustolla * Under the Yoke TCM Movie Databasessa Luokka:Vuoden 1918 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
Tommi Saarinen

Tommi Saarinen (s. 31. tammikuuta 1995 Espoo) on uransa lopettanut suomalainen jalkapalloilija. Pelipaikaltaan hän oli keskuspuolustaja tai puolustava keskikenttäpelaaja. Debyyttinsä Saarinen teki liigatasolla FC Hongan riveissä vuonna 2013 ja kauden aikana hän pääsi pelaavaan kokoonpanoon kaikkiaan viisi kertaa.Veikkausliiga.fi - Pelaajakortti - Saarinen Tommi ==Lähteet== Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
A. J. Kaski

A. J. Kaski oli suomalainen 1930- ja 1940-luvulla vaikuttanut arkkiveisujen tekijä. == Teoksia == * Laulu Abessiniasta, Espanjasta ja Englannin Edvardista. Tekijä, Jyväskylä 1937 * Uutuus lauluja ; kustansi ja sepitti A. J. Kaski. Sisältö 1. Laulu Abessiniasta, Espanjasta ja Englannin Eedvardista ja 2. Markkinapoika. Pori 1937 * Kaihon lauluja ; kustansi ja sepitti A. J. Kaski. Sisältö 1. Äidin muisto (valssi) ja 2. Kevättyttö (Fox-trott). Tekijä, Jyväskylä 1945 == Lähteet == * Fennica-tietokanta : A. J. Kasken teoksia Luokka:Suomalaiset runoilijat Luokka:Syntymävuosi tuntematon Luokka:Kuolinvuosi tuntematon
Suunta on vain ylöspäin

Suunta on vain ylöspäin on suomalaisyhtye Indican kappale heidän kuudennelta, Akvaario-studioalbumilta. Sen julkaisi Suomen Musiikki albumin toisena singlenä 19. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa päivää ennen singlejulkaisua. Kappale ei ole toistaiseksi päässyt lainkaan listoille. ==Kappalelista== # "Suunta on vain ylöspäin" - 3:05 ==Lähteet== Luokka:Vuoden 2014 kappaleet Luokka:Indican kappaleet
Matti Leino (näyttelijä)

Matti Juhani Leino (s. 18. marraskuuta 1987 Helsinki) on suomalainen näyttelijä. Leinon äiti on suomalainen ja isä kenialainen. Hän on tullut tutuksi rooleistaan televisiosarjoissa Laura kesäleirillä, Mogadishu Avenue, Uusi päivä ja Rantabaari. Hän on myös juontanut nuortenohjelma Summerin talviversiota vuonna 2008. Leino on näytellyt myös muun muassa Helsingin kaupunginteatterissa, Turun kaupunginteatterissa, Aleksanterin teatterissa ja Tampereen Teatterissa. ==Filmografia== ===Elokuvat=== Vuosi Sarja Rooli 2021 Vuosisadan häät Nooa 2022 Punttikomedia Mika Jäävi ===Televisiosarjat=== Vuosi Sarja Rooli 2004 Laura kesäleirillä Pierre 2006 Mogadishu Avenue Jussuf Turakainen 2008 Summeri, talvi juontaja 2010–2012, 2017–2018 Uusi päivä Sakari Määttä 2011 Tappajan näköinen mies Timppa 2015 Haamukirjoittaja Jari 2016 Roba esimies rakennustyömaalla 2017 Onnela Pekka 2018 Härölä Abdi 2018–2019 Koukussa Simo Puustinen 2019– Rantabaari Anssi Koski 2020 Lasten tasavalta Hupilauantain juontaja 2021– Maria Kallio Taisto Pulkka 2021 Ei Haukku haavaa tee Ossi 2022 Jukka Lindströmin Sivuhistoria Jens Lindqvist 2023 Koskinen Korppi Kaikki anteeksi psykiatri ==Teatteriroolit== * Hairspray (Gilbert) Helsingin kaupunginteatteri, 2005–2006 * Hair –Euroopan kiertue (ensemble) Arena Theater & Festspiel GmbH, 2006 * Hair –Saksan kiertue (ensemble) Arena Theater & Festspiel GmbH, 2007 * High School Musical (Chad Danforth) Helsingin kaupunginteatteri, 2008 * High School Musical 2 (Chad Danforth) Helsingin kaupunginteatteri, 2009 * Fame (Tyrone Jackson) Aleksanterin teatteri, 2010 * Wicked (ensemble) Helsingin kaupunginteatteri, 2010 * Rent (Tom Collins) Aleksanterin teatteri, 2012, 2013 * Kuin ensimmäistä päivää (Adam) Tampereen teatteri, 2012 * Tarzan (Terk) Helsingin kaupunginteatteri, 2014 * Ihmisen osa (Biko) Tampereen teatteri, 2014 * Via Crucis (Jeesus) Via Crucis Helsinki, 2015 * Happy Days (Count Malachi) Samppalinnan kesäteatteri, 2015 * Housut pois (Noah T. Simmons) Kuopion kaupunginteatteri, 2015 * Luonnon laki (Badu / kuolema) Helsingin kaupunginteatteri, 2016 * Shrek (Aasi) Helsingin kaupunginteatteri, 2016 * Suomi sataa ja tuulee Hämeenlinnan teatteri, 2017 * Varissuo Turun kaupunginteatteri, 2018 * Amélie Turun kaupunginteatteri, 2019 ==Lähteet== ==Aiheesta muualla== * * Matti Leinon profiili Näyttelijäliiton sivuilla Luokka:Suomalaiset näyttelijät Luokka:Elävät henkilöt Luokka:Vuonna 1987 syntyneet
Heart and Soul (elokuva)

Heart and Soul on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara ja Claire Whitney. Adrian Johnson laati elokuvan käsikirjoituksen H. Rider Haggardin romaanin Jess (1887) pohjalta. Heart and Soul kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä.Fort Lee: Birthplace of the Motion Picture Industry. Arcadia Publishing. 2006. s. 35. ISBN 0-738-54501-5. Viitattu 20.5.2014 Elokuvaa kuvattiin myös Floridan St. Augustinessa. Heart and Soul sai Yhdysvaltain ensi-iltansa 21. toukokuuta vuonna 1917. Elokuva ei ollut yleisö- tai arvostelumenestys, koska elokuvaa pidettiin hyvin epätavanomaisena Bara- elokuvana. Elokuvan oletetaan olevan kadonnut elokuva. ==Juoni== Äitinsä kuoltua Jess (Theda Bara) on pitänyt erityisen hyvää huolta nuoremmasta Bess- sisarestaan (Claire Whitney). Vuosia myöhemmin sisaret asuvat setänsä luona Puerto Ricon plantaaseilla, missä siskokset tapaavat John Neilin (Harry Hilliard), joka rakastuu ensisilmäyksellä Jessiin. Kun Jess tajuaa Bessin olevan rakastunut Neiliin, hän uhraa oman onnellisuutensa sisarensa onnen tähden. Pian sen jälkeen korruptoitunut istuttaja Drummond (Walter Law) aloittaa vallankumouksen Yhdysvaltain hallitusta vastaan. Tästä seuraa sota, joka johtaa plantaasin ja kaikkien sen asukkaiden vangitsemiseen. Jess pakenee amerikkalaiseen sotilastukikohtaan pyytämään apua, mutta taistelun aikana hän haavoittuu kuolettavasti. Jess viime sanoikseen rukoilee Neilin ja Bessin puolesta. ==Näyttelijät== ==Lähteet== ==Aiheesta muualla== * * * Heart and Soul Silent eran sivuilla * Heart and Soul TCM Movie Databasessa Luokka:Vuoden 1917 yhdysvaltalaiset elokuvat Luokka:Melodraamat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:J. Gordon Edwardsin ohjaamat elokuvat
Thelma Siberg

Thelma-Lydia Tuulikki Siberg (s. 6. huhtikuuta 1992) on suomalainen näyttelijä, joka on tullut tunnetuksi erityisesti Krista Kortelaisen roolistaan televisiosarjassa Uusi päivä. == Ura == Siberg tuli tunnetuksi vuosina 2010-2018 esitetystä Yleisradion päivittäisdraamasta Uudesta Päivästä, jossa hän näytteli Krista Kortelaista. Siberg on kirjoittanut ylioppilaaksi Helsingin medialukiosta keväällä 2011. Syksyllä 2013 Siberg vuorotteli Viivi Pumpasen kanssa Valkeakosken kaupunginteatterissa esitetyssä James Dean - Ikuisesti sinun-musikaalissa Pier Angelin roolissa. Kesällä 2016 hän näytteli Taaborin Kesäteatterin Risto Räppääjä ja Nelli Nuudelipää -näytelmässä yhden päärooleista. Elokuusta 2016 alkaen hän juonsi YleX-radiokanavalla yhdessä Valtteri Lehtisen kanssa Bäkkäri-nimistä ohjelmaa. Kesällä 2017 hän esitti Taaborin Kesäteatterin Heinähattu, Vilttitossu ja Rubensin veljekset -näytelmässä Heinähattua. Elokuusta 2019 helmikuuhun 2023 saakka Siberg piti Yle Areenassa julkaistua Yhden yön juttuja -podcastia yhdessä Amelie Blaubergin ja Hennariikka Laaksolan kanssa. Helmikuussa 2023 kolmikko aloitti uuden Podimo-palvelussa julkaistavan Gaala-podcastin. == Yksityiselämä == Sibergin esikoislapsi syntyi loppuvuodesta 2021 ja toinen lapsi lokakuussa 2024. == Filmografia == Lyhytelokuvat Lyhytelokuvat Lyhytelokuvat Vuosi Lyhytelokuva Rooli 2012 Smile Televisiosarjat Televisiosarjat Televisiosarjat Vuosi Sarja Rooli 2003 Sisaret Ulla pienenä 2010–2018 Uusi päivä Krista Kortelainen 2017 Uusi päivä: Tabula Rasa 2020 Justimus esittää: Duo tanssinopettaja 2021 Syke Milla Kaarna 2022– Kämppikset Amanda == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1992 syntyneet Luokka:Elävät henkilöt
Chisun diskografia

Tämä on suomalaisen laulaja-lauluntekijä Chisun diskografia. == Studioalbumit == Nimi Julkaisutiedot Lista Kulta/Platinalevy Albumilista Alkovi *Julkaistu: 27. helmikuuta 2008 *Levy-yhtiö: HMC *Formaatti: CD / digitaalinen lataus 5 Kultalevy Vapaa ja yksin *Julkaistu: 23. syyskuuta 2009 *Levy-yhtiö: HMC / WEA *Formaatti: CD / LP / digitaalinen lataus 1 Tuplaplatina Kun valaistun *Julkaistu: 5. lokakuuta 2011 *Levy-yhtiö: HMC / WEA *Formaatti: CD / digitaalinen lataus 1 Multiplatina Kun valaistun 2.0 *Julkaistu: 6. kesäkuuta 2012 *Levy-yhtiö: HMC / WEA *Formaatti: CD-DVD-Blu- ray / LP / digitaalinen lataus 2 Polaris *Julkaistu: 2. lokakuuta 2015 *Levy-yhtiö: Warner Music Finland *Formaatti: CD / LP / digitaalinen lataus 2 — MOMENTUM 123 *Julkaistu: 24. toukokuuta 2019 *Levy-yhtiö: Warner Music Finland *Formaatti: CD / LP / digitaalinen lataus 22 == EP:t == Nimi Julkaisutiedot Post Momentum *Julkaistu: 27. syyskuuta 2019 *Formaatti: digitaalinen lataus *Levy-yhtiö: Warner Music Finland == Singlet == Nimi Vuosi Listasijoitukset Kulta/ Platinalevy Levy Single- lista Lataus- lista Radio- lista — ”Mun koti ei oo täällä” 2007 1 1 2 Kultalevy Alkovi ”Muut” 2008 — — — ”Tämä rakkaus” 2008 — — — ”Baden-Baden” 2009 3 3 10 Platinalevy Vapaa ja yksin ”Kerrasta poikki” 2009 12 9 — ”Sama nainen” 2009 5 5 5 Kultalevy ”Miehistä viis” 2010 — — — ”Saaliit” 2010 — — — ”Sabotage” 2011 1 1 1 Kultalevy Kun valaistun ”Kohtalon oma” 2011 1 1 1 ”Tie” 2012 9 8 2 ”Kolmas pyörä” 2012 — 6 1 Kun valaistun 2.0 ”Frankenstein” 2012 — 14 4 ”Ihana” 2015 — 3 1 Polaris ”Tuu mua vastaan” — 20 9 ”Tähdet” 2016 — 30 5 ”Polte” 2 3 6 Vain elämää - kausi 5 (Ensimmäinen kattaus) ”Älä herätä mua unesta” 18 6 — ”Asfalttiprinssi” — 12 — ”Jos menet pois” — 2 — Vain elämää - kausi 5 (Toinen kattaus) ”Kaktusviinaa” — — — ”Mestaripiirros” — 16 — ”Ei riidellä enää” 2017 — 1 24 ”I Walk the Line” 2018 — — — ”Momentum” 2019 — — — MOMENTUM 123 ”Viimeiset tekstarit” — — 65 ”Ikävä” — — — Post Momentum ”Mysteeri” 2021 19 — 53 ”Mun kulta” 2022 — — 28 Listasijoitukset Suomen viralliselta singlelistalta (Single Top 20), Suomen virallinen latauslista (Top 30) ja Suomen suosituimmat (Music Control -radiolista) (Radio Top 20). == Musiikkivideot == * ”Mun koti ei oo täällä” (2007) * ”Muut” (2008) – ohjaus Misko Iho * ”Baden-Baden” (2009) – ohjaus Misko Iho * ”Sama nainen” (2009) – ohjaus Mikko Harma * ”Sabotage” (2011) – ohjaus Misko Iho * ”Kohtalon oma” (2011) – ohjaus Misko Iho * ”Frankenstein” (2012) - ohjaus Toni Tikkanen * ”Ihana” (2015) - ohjaus Mikki Kunttu * "Tuu mua vastaan" 2015 - ohjaus Miro Laiho == Chisu tuottajana == * Kristiina Wheeler - Hitchin to Helsinki (2008) * Cristal Snow – Wicked (2010) == Lähteet == diskografia Chisu
American Horror Story

American Horror Story on yhdysvaltalainen kauhusarja, jonka ovat luoneet Ryan Murphy ja Brad Falchuk. American Horror Story alkoi FX-kanavalla 5. lokakuuta 2011. Suomessa Sub aloitti sarjan esittämisen 11. kesäkuuta 2013. American Horror Story kuuluu niin sanottuihin antologiasarjoihin. Joka tuotantokaudella on eri tarina ja henkilöhahmot. Sarjan luoja Ryan Murphy on tosin kertonut haastattelussa, että sarjan jokainen tuotantokausi on jollain tavalla kytketty aikaisempiin tuotantokausiin. == Tuotantokaudet == * 1. tuotantokausi: Murder House (2011) Murder House sijoittuu Los Angelesiin, Kaliforniaan. Harmonin perheen isä Ben (Dylan McDermott), hänen vaimonsa Vivien (Connie Britton) ja heidän teini-ikäinen tyttärensä Violet (Taissa Farmiga) muuttavat ostamaansa vanhaan remontoituun kartanoon tietämättään talonsa synkkää historiaa. * 2. tuotantokausi: Asylum (2012–2013) Asylum sijoittuu vuoteen 1964, Massachusettsenissa sijaitsevaan Briarcliffin mielisairaalaan, jossa keskitytään mielisairaalan potilaisiin ja henkilökuntaan. * 3. tuotantokausi: Coven (2013–2014) Coven sijoittuu New Orleanssin Louisianaan, jossa seurataan Salemin noitien jälkeläisiä, jotka asuvat Miss Robichauxin Akatemiassa, ja taistelevat ylinoidan paikasta. * 4. tuotantokausi: Freak Show (2014–2015) Freak Show sijoittuu Jupiteriin, Floridaan vuoteen 1952, jossa seurataan kummajaisia, jotka työskentelevät sirkuksessa. * 5. tuotantokausi: Hotel (2015–2016) Hotel sijoittuu Los Angelesissa sijaitsevaan Hotel Corteziin ja sen henkilökuntaan ja vieraisiin. * 6. tuotantokausi: Roanoke (tai My Roanoke Nightmare) (2016) Roanoke sijoittuu Roanoke Islandissa sijaitsevaan syrjäiseen maalaistaloon, jossa tapahtuu paranormaaleja tapahtumia. * 7. tuotantokausi: Cult (2017) Cult sijoittuu Michiganissa olevaan kaupunkiin marraskuussa 2016, kun Donald Trump voittaa presidentinvaalit. * 8. tuotantokausi: Apocalypse (2018) 12\. tammikuuta 2017 vahvistettiin, että sarjasta on tulossa 8. tuotantokausi vuonna 2018. Myöhemmin 19. heinäkuuta 2018 julkistettiin, että 8. tuotantokauden nimi tulee olemaan Apocalypse. Kaudella antikristus Michael Langdon (Murder House) on aiheuttanut maailmanlopun ja toteuttaa maailmanlopun jälkeistä suunnitelmaansa saaden vastaansa kolmannen kauden noidat. * 9. tuotantokausi: 1984 (2019) *1984 sijoittuu syrjäiseen verilöylyn jälkeen uudelleen avattuun Camp Redwoodin kesäleiriin, jossa leiriläiset kokevat kauhua sarjamurhaajan myötä. * 10. tuotantokausi: Double feature *15.7.2021 julkaistaan hulu tilausvideopalveluun == Lähteet == == Aiheesta muualla == * Luokka:2010-luvun yhdysvaltalaiset kauhusarjat Luokka:2020-luvun yhdysvaltalaiset kauhusarjat Luokka:Seulonnan keskeiset artikkelit Luokka:Antologiasarjat Luokka:FX:n televisio-ohjelmat
Gold and the Woman

Gold and the Woman on vuonna 1916 ensi-iltansa saanut James Vincentin ohjaama yhdysvaltalainen mykkä western-tyylinen draamaelokuva, jonka pääosassa on Theda Bara. Gold and the Woman kertoo puoliverisen Juliet DeCordovan kostosta espanjalaisten konkistadorien jälkeläisille. Gold and the Woman kuvattiin työnimellä Retribution sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai ensi-iltansa Yhdysvalloissa 13. maaliskuuta vuonna 1916. Elokuvan oletetaan olevan kadonnut. ==Näyttelijät== ==Lähteet== ==Aiheesta muualla== * * * Gold and the Woman Silent eran sivuilla * Gold and the Woman TCM Movie Databasessa Luokka:Vuoden 1916 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat
Cork City FC

Cork City FC () on vuonna 1984 perustettu jalkapallojoukkue, joka pelaa parhaillaan Irlannin valioliigassa. Seura jatkaa Corkin pitkiä jalkapalloperinteitä. Joukkueen perinteiset värit ovat valkoinen ja vihreä punaisella raidalla. Joukkueen peliasun rinnassa on myös Corkin kaupungin vaakuna. Joukkueen kotikenttä on Turners Cross. Joukkue oli eräs ensimmäisistä täysammattilaisjoukkueista koko Irlannissa ja ensimmäinen Corkissa. Kaikesta ammattimaisuudestaan huolimatta joukkue ajautui vuosina 2008–2010 selvitystilan kaltaiseen tilaan, jota Irlannin laissa kutsutaan nimellä Examinership. Seuran taustayhtiö Cork City Investments FC Ltd asetettiin konkurssiin ja seuran liigalisenssi annettiin fanien muodostamalle osuuskunnalle Cork City FORAS Co-op ja joukkue pudotettiin sarjaporrasta alemmas. Osuuskunta hankki CCI FC Ltd:n velkojilta oikeudet Cork City FC:n nimeen. ==Joukkueen menestys Eurokentillä== Turnaus Pelit V T H TM PM Mestarien liiga / Euroopan Cup 8 2 1 5 7 12 Eurooppa-liiga / UEFA Cup 14 2 3 9 6 20 Cup-voittajien cup 4 1 0 3 2 9 UEFA Intertoto Cup 16 4 6 6 11 13 Total 42 9 10 23 26 54 Vuosi Turnaus Vastustaja Koti Vieras Yht 1989–90 Cup-voittajien cup Torpedo Moskova 0–1 0–5 0–6 1991–92 UEFA Cup Bayern München 1–1 0–2 1–3 1993–94 Mestarien liiga Cwmbran Town 2–1 2–3 4–4 (1) 1993–94 Mestarien liiga Galatasaray 0–1 1–2 1–3 1994–95 UEFA Cup Slavia Praha 0–4 0–2 0–6 1997 Intertoto Cup (2) Standard Liège 0–0 1997 Intertoto Cup (2) Maccabi Petah Tikva 0–0 1997 Intertoto Cup (2) 1. FC Köln 0–2 1997 Intertoto Cup (2) FC Aarau 0–0 1998–99 Cup-voittajien cup Kiovan CSKA 2–1 0–2 2–3 1999–00 UEFA Cup IFK Göteborg 1–0 0–3 1–3 2000–01 UEFA Cup Lausanne Sports 0–1 0–1 0–2 2001 Intertoto Cup FK Liepājas Metalurgs 0–1 1–2 1–3 2004 Intertoto Cup Malmö FF 3–1 1–0 4–1 2004 Intertoto Cup NEC Nijmegen 1–0 0–0 1–0 2004 Intertoto Cup FC Nantes Atlantique 1–1 1–3 2–4 2005–06 UEFA Cup FK Ekranas 0–1 2–0 2–1 2005–06 UEFA Cup Djurgårdens IF 0–0 1–1 1–1 (3) 2005–06 UEFA Cup Slavia Praha 1–2 0–2 1–4 2006–07 Mestarien liiga Apollon Limassol 1–0 1–1 2–1 2006–07 Mestarien liiga Crvena Zvezda 0–1 0–3 0–4 2007 Intertoto Cup Valur 0–1 2–0 2–1 2007 Intertoto Cup Hammarby 1–1 0–1 1–2 2008–09 UEFA Cup FC Haka 2–2 0–4 2–6 *(1) Cork City voitti vierasmaalisäännön turvin. *(2) 1997 Intertoto Cupissa oli viiden joukkueen lohkot, joiden sisällä pelattiin yksinkertainen sarja. *(3) Cork City voitti vierasmaalisäännön turvin. == Lähteet == Luokka:Irlantilaiset jalkapalloseurat Luokka:Vuonna 1984 perustetut urheiluseurat Luokka:Cork
Lili & Susie

Lili & Susie (myös L&S;) on ruotsalainen popduo, jonka jäsenet ovat ruotsinsuomalaiset sisarukset Inga-Lill (Lili, s. 5. tammikuuta 1966) ja Susanne (Susie) Päivärinta (s. 10. toukokuuta 1964). Sisarukset aloittivat ammattimuusikon uransa kuorolaulajina yhtyeessä Suzzies Orkester vuonna 1984. Levy-yhtiö EMI pani sisarukset merkille televisioesiintymisen yhteydessä ja tarjosi heille levytyssopimusta. Ensilevy ilmestyi vuonna 1985, jonka jälkeen duon musiikki menestyi etenkin Ruotsin listoilla hyvin aina vuoteen 1993 saakka. Yhtyeen englanninkieliset levytykset saavuttivat jonkin verran huomiota myös Euroopassa, Yhdysvalloissa ja Japanissa 1986-87. Heidän suurimpia hittilevytyksiään ovat Oh Mama ja Bara du och jag vuodelta 1987 sekä What's the Colour of Love vuodelta 1990. Yhtye yritti paluuta julkisuuteen vuonna 1996 nimellä L&S;, julkaisten singlet Love Never Dies ja Hypnotized. Levyt eivät saaneet kuitenkaan suurempaa huomiota. Uusi paluuyritys tapahtui vuonna 2000. Susie Päivärinta alkoi soolouralle vuonna 2003. Sisarukset palasivat yhteen vuoden 2009 Melodifestivalen-kilpailuun, johon he osallistuivat laululla nimeltä Show Me Heaven. Laulu karsiutui finaalista. He olivat mukana kilpailussa toista kertaa, ensimmäinen osallistumiskerta oli vuonna 1989 laululla Okey Okey!, joka sijoittui kilpailussa viidenneksi. Lili & Susie ovat julkaisseet yhdessä yhteensä 18 kokoelmalevyä sekä 33 singlelevytystä vuoteen 2014 mennessä. == Diskografia == Albumit * Lili & Sussie (1985) * Dance Romance (1987) * Anytime (1988) * The Sisters (1990) * No Sugar Added (1992) Singlet * Sommar i natt (1985) * Stjärnljus (1985) * Om du kan (1985) * Stay (1986) * Candy Love (1986) * Samma tid samma plats (1986) * Tokyo (1987) * Oh Mama (1987) * Bara du och jag (1987) * Enkel Resa (1988) * We Were Only Dancing (1988) * Jag drömmer om en jul hemma (White Christmas) (1988) * Robert & Marie (1989) * Okey Okey! (1989) * Let Us Dance Just a Little Bit More (1989) * What's the Colour of Love (1990) * Boyfriend (1990) * Nothing Could Be Better (1990) * Something in Your Eyes (1991) * Evelyn (1991) * Can't Let You Go (1991) * Where Eagles Fly (1992) * Ride On My Love (1992) * All You Can Say Is Goodbye (1993) * Halfway to Heaven (1993) * I Believe in Good Things '93/Megamix (1993) * Love Never Dies (1996) * Hypnotized (1996) * Oh Mama (2000 Remix) (2000) * Show Me Heaven (2009) * Tease Me (2009) * Bailamor (2011) * Fly, Fly Little Bird (2014) * Would You Be Mine (2014) ==Lähteet== Luokka:Ruotsalaiset duot Luokka:Ruotsalaiset popyhtyeet
The Makings of Me

The Makings of Me on suomalaislaulaja Jannan toinen studioalbumi. Se julkaistiin 19. marraskuuta 2008. Albumin ovat tuottaneet Aki Haarala ja Tuomo Prättälä. Kappaleiden tekemiseen on osallistunut tuottajien ja artistin lisäksi Lasse Kurki. ==Kappaleet== == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2008 albumit Luokka:Jannan albumit
Vignola

Vignola on kunta Pohjois-Italiassa olevassa Modenan maakunnassa Emilia- Romagnan alueella. Sen läpi virtaa Panarojoki. Kunnan nimi Vignola tulee latinan sanasta vineola, joka tarkoittaa pientä viinitarhaa. Seutu on edelleen tunnettu maanviljelystuotteistaan. Erityisen kuuluisia ovat Vignolan kirsikat. Kunnan kotisivut == Lähteet == Luokka:Modenan maakunnan kunnat
Her Greatest Love

Her Greatest Love (Isossa-Britanniassa nimikkeenä Redemption) on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosassa on Theda Bara. Her Greatest Love -elokuvan kautta Bara yritti päästä irti vamppirooleistaan. Elokuvassa hän näytteleekin "kilttiä tyttöä". Adrian Johnson laati elokuvan käsikirjoituksen Ouidan (Marie Louise de la Ramée) vuonna 1880 ilmestyneestä romaanista Moths. Her Greatest Love kuvattiin työnimellä The Greatest Sacrifice sen tuotanto- ja jakeluyhtiön Fox Film Corporationin studioilla New Jerseyn Fort Leessä. Her Greatest Love sai Yhdysvaltain ensi-iltansa 2. huhtikuuta vuonna 1917. Elokuvan oletetaan olevan kadonnut. ==Juoni== Koko yksinkertaisen elämänsä ajan Vera Herbert (Theda Bara) on ollut naiivi ja käynyt englantilaista koulua. Hän menee vierailemaan häijyn äitinsä, lady Dollyn (Marie Curtis), luokse. Lady Dolly asuu avoimesti lordi Juran (Glen White) kanssa, mikä aiheuttaa ihmisissä pahennusta. Myöhemmin Vera tapaa ja rakastuu oopperalaulaja Lucies Coreszeen (Harry Hilliard). Veran äiti, jolla on sosiaalisia tavoitteita, vaatii tytärtään avioitumaan venäläisen prinssi Zuroffin (Walter Law) kanssa. Vera tottelee äitiään ja avioituu prinssin kanssa. Pian Vera saa selville, että hänen aviomiehensä on antanut rakastajattarelleen, kreivitär Jeanne DeSonnazille (Callie Torres), suojapaikan saman katon alta. Vera ei kestä tätä, ja lähtee hoitajansa (Alice Gale) kanssa prinssin Siperiassa sijaitsevaan kartanoon, jonne heitä seuraavat Correze ja lordi Jura. Correze haluaa Veran ottavan avioeron prinssistä, jotta he voisivat avioitua. Keskustelun aikana prinssi astuu huoneeseen, mikä johtaa prinssin ja lordi Juran väliseen riitaan, joka johtaa sanoista väkivaltaan. Kaksinkamppailu surmaa molemmat miehet, ja Correze ja Vera ovat tällöin vapaita avioitumaan. ==Näyttelijät== ==Lähteet== ==Aiheesta muualla== * * * Her Greatest Love TCM Movie Databasessa * Her Greatest Love Silent era -sivustolla Luokka:Vuoden 1917 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:J. Gordon Edwardsin ohjaamat elokuvat
Marx (Peter Singerin kirja)

Marx (Marx: A Very Short Introduction) on filosofi Peter Singerin vuonna 1980 ilmestynyt kirja, joka on lyhyt johdatus Karl Marxin ajatteluun. Teoksen on julkaissut suomeksi Into vuonna 2013 Teppo Eskelisen kääntämänä. == Aiheesta muualla == * Juha Drufva: Romahtaako kapitalismi sisäisiin ristiriitoihinsa? Kansan Uutiset 19.1.2014. * Lauri Keskinen: Karl Marx yksissä kansissa ja kiihkottomasti. Agricola 7.2.2014. * Paula Rauhala: Marxia vegaaneille . Libero 8.3.2014. Luokka:Kirjat filosofiasta Luokka:Brittiläiset tietokirjat Luokka:Vuoden 1980 kirjat
Vadym Novynskyi

Vadym Vladyslavovytš Novynskyi (, , s. 3. kesäkuuta 1963, Staraja Russa, Novgorodin alue, Venäjän SNT) on Ukrainassa asuva oligarkki. Novynskyin arvioidaan kuuluvan Ukrainan kymmenen varakkaimman suurliikemiehen joukkoon. Vuoden 2014 keväällä Forbes-lehti arvioi Novinskin varallisuudeksi 1,5 miljardia Yhdysvaltain dollaria. Edellisvuonna toinen julkaisu oli arvioinut omaisuudeksi 2,8 miljardia dollaria. Miljardööri Novynskyin omaisuus on peräisin erityisesti terästeollisuudesta. ==Lähteet== ==Aiheesta muualla== * * * * Luokka:Ukrainalaiset liikemiehet Luokka:Ukrainalaiset oligarkit Luokka:Ukrainalaiset miljardöörit Luokka:Vuonna 1963 syntyneet Luokka:Elävät henkilöt
Juri Kosjuk

Juri Anatolijovytš Kosjuk (, s. 27. toukokuuta 1968, Katerynopil, Tšerkasyn alue, Ukrainan SNT) on ukrainalainen oligarkki. Kosjukin arvioidaan kuuluvan Ukrainan kymmenen tai viidentoista varakkaimman oligarkin joukkoon. Vuoden 2014 keväällä Forbes-lehti arvioi Kosjukin varallisuudeksi 1,3 miljardia Yhdysvaltain dollaria. Edellisvuonna toinen julkaisu oli arvioinut omaisuudeksi 1,1 miljardia dollaria. Keväällä 2021 Kosjukin julkisesti noteeratun varallisuuden arvioksi esitettiin 780 miljoonaa dollaria. Suurliikemies Kosjukin omaisuus on peräisin erityisesti maataloussektorilta. Omistuksia hänellä on esimerkiksi siipikarjatuotannon toimialalla, jossa toisinaan helikopterilla töihinsä saapuvan oligarkin johtamalla, pörssinoteeratulla Myronivskyi h’liboprodukt -konsernilla on ollut hallitseva, yli 50 prosentin markkina-asema Ukrainassa. Jotkut lähteet arvioivat oligarkin yhtiöiden harjoittaneen epätervettä, kilpailevaa ukrainalaista broilerituotantoa estävää hinnoittelua. Elokuussa 2008 Ukrainan presidentti Viktor Juštšenko myönsi hänelle on Ukrainan sankarin arvonimen ja tähän liittyvän kunniamerkin. ==Lähteet== ==Aiheesta muualla== * About MHP (PJSC Mironivsky Hliboproduct) (mhp.com.ua) * * * Luokka:Ukrainalaiset liikemiehet Luokka:Ukrainalaiset oligarkit Luokka:Ukrainalaiset miljardöörit Luokka:Ukrainan sankarit Luokka:Vuonna 1968 syntyneet Luokka:Elävät henkilöt
Susie Päivärinta

Susanne Elisabeth ”Susie” Päivärinta (s. 10. toukokuuta 1964 Sundbyberg, Ruotsi) on ruotsalainen poplaulaja ja lauluntekijä. Hän aloitti muusikonuran vuonna 1985 yhdessä nuoremman sisarensa Lilin kanssa duossa Lili & Susie, joka saavutti eniten julkisuutta 1980- ja 1990-luvuilla. Susie Päivärinta aloitti soolouran 2002, jolloin kappale ”New Day” alkoi soida radioissa. Vuonna 2005 ilmestyi sooloalbumi In the Sun, jolta julkaistiin single ”What Goes Around”. Päivärinta on myös ollut aktiivinen myös lauluntekijänä, hän osallistui muun muassa Lili & Susien Melodifestivalen-kappaleen ”Show Me Heavenin” tekemiseen 2009. Vuonna 2011 hän oli mukana tekemässä kahta laulua, ”C’est la Vie! It’s Alright!” ja ”Diamonds”, Espanjan Eurovision-laulukilpailukarsintoihin. Samana vuonna hän levytti kappaleen ”De månbleka tingen” Mr Jones Machine -yhtyeen kanssa. Vuoteen 2014 mennessä Päivärinta oli säveltänyt noin 60 kappaletta eri artisteille. ==Levytykset== * In the Sun (2005) ==Lähteet== ==Aiheesta muualla== *Susie Päivärinnan sivusto Luokka:Ruotsalaiset laulaja-lauluntekijät Luokka:Vuonna 1964 syntyneet Luokka:Elävät henkilöt
Brentford FC

Brentford Football Club on lontoolainen ammattilaisjalkapallojoukkue, joka on perustettu vuonna 1889. Sen kotikenttä on ollut vuodesta 1904 Griffin Park. Vuodesta 2002 lähtien on kaavailtu joukkueen uudeksi kotikentäksi Lionel Roadilla sijaitsevaa 20 000 henkeä vetävää uutta stadionia, joka on avattu 2020 ja saanut nimensä seuran sponsorin Grey Techology Communityn mukaan. Seuran edustusjoukkue pelaa Englannin Valioliigassa. Korkeimmalla sarjatasolla, silloisessa ensimmäisessä divisioonassa, joukkue pelasi muutamia vuosia toisen maailmansodan kynnyksellä. Vuonna 1935 joukkue sijoittui kaikkien aikojen parhaaseen sijoitukseensa viidenneksi ja seuraavana vuonna kuudenneksi. Toinen maailmansota pysäytti kehityksen. Sodan aikana joukkue otti osaa London War Cup -otteluihin, joiden finaalissa 1941 joukkue hävisi Readingille, mutta 1942 voitti Portsmouthin. Sittemmin joukkue ei ole kuulunut menestyjiin. Kaudella 2013–2014 joukkue keräsi 94 pistettä ja sijoittui sarjassaan toiseksi Wolverhampton Wanderersin jälkeen ja nousi suoraan Mestaruussarjaan. Vuonna 2021 Brentford nousi karsintojen kautta Valioliigaan ensimmäisen kerran yli 60 vuoteen. Joukkueen eniten esiintynyt pelaaja on Ken Coote (1949–1964) 559 ottelullaan. Viime vuosikymmenten pelaajista Irlannin nuorten maajoukkueessakin esiintynyt Kevin O'Connor (vuodesta 2000 alkaen) on pelannut Brentfordin riveissä 500 ottelua. Maaleja on tehnyt eniten Jim Towers (1951–1961), yhteensä 163 maalia. Brentfordin kokoonpanossa on esiintynyt myös lukuisia eri maiden maajoukkuepelaajia, eniten maaotteluita on Brentfordin ulkomaalaispelaajista seuraan kuuluessaan Maltan puolustajalla John Buttigiegilla (22). Brentfordilla on myös naisten jalkapallojoukkue. ==Kokoonpano== :Päivitetty 14. elokuuta 2022. == Lähteet == == Aiheesta muualla == * Joukkueen kotisivu englanniksi Luokka:Lontoon jalkapalloseurat
Serhi Kurtšenko

Serhi Vitalijovyts Kurtšenko (, s. 21. syyskuuta 1985, Harkova, Harkovan alue, Ukrainan SNT) on ukrainalainen oligarkki. Arviot Kurtšenkon omaisuudesta vaihtelevat lähteestä toiseen. Jotkut tunnustetut lähteet ryhmittelevät hänet Ukrainan kymmenen varakkaimman oligarkin joukkoon. Esimerkiksi vuoden 2013 listauksessa ukrainanlainen Korrespondent-lehti (joka tosin kuuluu oligarkin hallitsemaan viestintäyhtiöön) arvioi hänen omistuksensa arvoksi 2,4 miljardia dollaria, listaten hänet Ukrainan 7. varakkaimmaksi henkilöksi. Suurliikemies Kurtšenkon omaisuus on peräisin erityisesti maakaasukaupasta. Kurtšenkolla on myös merkittävää mediaomistusta. Hänen VETEK-holdingyhtiön kautta hallitsemansa mediaholdingyhtiötä UMH groupia on pidetty eräänä mahdollisena Sanoman venäläisen tytäryrityksen, Sanoma Independent Median ostajaehdokkaana.Sanoma myymässä Venäjän-lehtiään ukrainalaisille, 16.5.2014, Helsingin Sanomat, hs.fi, viitattu 21.5.2014 Ukrainan sisäministeri on kuitenkin kertonut julkisuudessa, että Kurtšenkosta on annettu Interpolin kansainvälinen etsintäkuulutus. Syyttäjä haluaisi kuulla VETEKin hallitusta johdossa toimivaa liikemiestä maaliskuussa 2014 tehdyn tarkastuksen yhteydessä toteamiensa petosepäilyjen johdosta. Bensiinituotteiden laajamittaiseksi väitetyn maahantuonnin ja jälleenviennin asiakirjoja epäillään väärennetyn. Tästä saattoi syyttäjän käsityksen mukaan aiheutua Ukrainan valtiolle vuonna 2013 jopa 26 miljardin hryvnian menetys (runsas 2 mrd euroa). Syyttäjä toivoo saavansa kuulla Kurtšenkoa myös nesteytetyn maakaasun (LNG) keinotteluun liittyen. ==Lähteet== ==Aiheesta muualla== * Sergei Kurtšenko (3/2013) (focus.ua) * * * * Luokka:Ukrainalaiset liikemiehet Luokka:Ukrainalaiset oligarkit Luokka:Vuonna 1985 syntyneet Luokka:Elävät henkilöt
Lahti Lacrosse

Lahti Lacrosse ry on vuonna 2008 perustettu lahtelainen lacrosseseura, jonka alaisuudessa pelaavat miesten, poikien ja naisten joukkueet. Seuran fieldlacrossejoukkueet tunnetaan nimillä Lahti Predators, kun taas box lacrossejoukkueen nimi on Lahti BoxMonkeys. Seuran perustamisen taustalla oli kesällä 2008 järjestetyt haavipallon Euroopan-mestaruuskilpailut. Tämä nosti lajin mielenkiintoa alueella, jonka seurauksena vuoden 2008 syyskuussa muodostettiin Lahti Lacrosse ry. Naisten joukkue, Lahti Predators Women, perustettiin vuonna 2010. Lahti Lacrosse on voittanut yhteensä viisi mitalia SM-sarjassa: vuonna 2013 miesten joukkue voitti pronssia, box lacrossejoukkue ja poikien joukkue hopeaa. Vuonna 2014 U16- juniorit voittivat SM-kultaa ja Box Monkeys sijoittui boxlacrossen SM-sarjassa toiselle sijalle. == Lähteet == Luokka:Suomalaiset haavipalloseurat Lacrosse Luokka:Vuonna 2008 perustetut urheiluseurat
Täktomin neuvostomonumentti

Täktomin neuvostomonumentti on jatkosodassa Hangon taisteluiden yhteydessä kaatuneiden neuvostoliittolaisten sotilaiden hautamuistomerkki, joka sijaitsee Täktomintien varrella Hangossa. Muistomerkin kyljessä lukee venäjäksi, suomeksi ja ruotsiksi: ”Suuren isänmaallisen sodan vuosina sankarillisesti kaatuneille neuvostosotureille kiitollisena synnyinmaa”. Muistomerkissä on punatähden sekä sirpin ja vasaran kuva. Kaatuneiden neuvostokansalaisten muistomerkki on kooltaan suurin Hangon sotilaallisista muistomerkeistä.Hangon neuvostomonumentti, muistomerkin vieressä oleva teksti == Vaiheet == Aloitteen hautausmaan perustamisesta teki Hangon sotavankileirien johtaja majuri Sven Lundqvist vuonna 1942. Neuvostoliittolaisten sotavankileirien vangit raivasivat hautausmaan ja hautakummut, jotka reunustettiin pyöreillä kivillä. Haudoille laitettiin puuristit. Paikalle pystytettiin vuonna 1960 uusi muistomerkki, jonka piirustukset tehtiin Moskovassa. Valmistaja oli Granit Oy Salossa (entinen Hangon Graniitti). Materiaali on harmaa, ristipäähakattu graniitti. Kivimuurin pinta hakattiin karheaksi. Vuonna 1969 monumentti palkittiin kauneimpana Neuvostoliiton ulkopuolella sijaitsevana neuvostoliittolaisena sotamuistomerkkinä. Vuonna 2000 graniittikiviin kiinnitettiin kymmenen nimilaattaa, joihin on kaiverrettu 186 neuvostosotilaan nimet. Myös monumentin lippuun asennettiin muistolaatta. Vuonna 2008 muistomerkistä tuli osa Hangon kansallista kaupunkipuistoa. == Haudat == Paikalle on haudattu kaikkiaan 453 sotilasta. Pieni osa haudatuista on miinanraivaustöissä surmansa saaneita sotavankeja, valtaosa on taisteluissa kuolleita. Vainajista 267 jäi tunnistamatta. == Katso myös == * Luettelo Hangon julkisista taideteoksista ja muistomerkeistä * Luettelo Neuvostoliiton ja sen edeltäjävaltioiden sotilashenkilöiden muistomerkeistä Suomessa == Lähteet == == Aiheesta muualla == * * Luokka:Suomen hautausmaat Luokka:Suomen patsaat ja veistokset Luokka:Hangon rakennukset ja rakennelmat Luokka:Hangon kulttuuri Luokka:Hangon nähtävyydet
Magnus Scharmanoff

Magnus Scharmanoff (s. 1964 Porvoo)Päättyneet näyttelyt 2009: Magnus Scharmanoff, Hukattu aika 15.12.2009, digikamera.net. Viitattu 21.5.2014. on suomalainen valokuvaaja. Hänet tunnetaan huolellisesti lavastetuista, karnevalistisen värikkäistä fantasiakuvistaan, joissa hän on usein itse mukana erilaisissa miehen asemaa peilaavissa sankarirooleissa.About , Magnus Scharmanoff. Viitattu 21.5.2014. Scharmanoffille on ominaista elokuvallinen ilmaisu ja taidehistoriallisten sitaattien käyttö. Marja-Terttu Kivirinta luonnehtii Scharmanoffin valokuvia ”suuren luokan elokuvamaisiksi pysäytyskuviksi meille totena tarjoillusta todellisuudesta.”Marja-Terttu Kivirinta kirjassa Varjosta - tutkielma suomalaisen valokuvan historiasta, Suomen valokuvataiteen museo 1999, Scharmanoffin omien verkkosivujen mukaan. Viitattu 21.5.2014. Scharmanoff valmistui Taideteollisesta korkeakoulusta vuonna 1994.http://www.scharmanoff.com/loss01.html Hänen vuonna 1997 pitämästään näyttelystä Tappion tunne ja sen valmisteluista teki Timo Humaloja puolen tunnin dokumenttielokuvan Tappion tunne - Magnus Scharmanoff valokuvaaja. Kokoelman kuvia julkaistiin myös samannimisessä valokuvateoksessa.http://openlibrary.org/b/OL16413767M/Tappion_Tunne Scharmanoff on toiminut valokuvaajana mukana myös Alvar Gullichsenin Bonk Business -hankkeissa ja tehnyt mainosvalokuvausta.http://www.bonkcentre.fi/ Vuonna 1999 Scharmanoff suunnitteli lavastuksen ja puvustuksen Kari Hotakaisen ja Iiro Rantalan lasten musiikkinäytelmään Hukassa on hyvä paikka, jonka ohjasi Kari Väänänen Helsingin kaupunginteatterille. ==Yksityisnäyttelyitä== *Turhan nuori, Kuopio, Tampere, Oulu ja Turku 1992–1993 *Sankariveljekset, Valokuvakeskus Peri, Turku 1993 *Tappion tunne, Kluuvin galleria, Helsinki 1997 *Hukattu aika, Galleria Ama, Helsinki 2009Anu UImonen: Mies seuraa sivusta, naiset hallitsevat , Helsingin Sanomat 28.11.2009. Viitattu 21.5.2014. ==Lähteet== Luokka:Suomalaiset valokuvaajat Luokka:Vuonna 1964 syntyneet Luokka:Elävät henkilöt
Lumiaho

Lumiaho voi tarkoittaa seuraavia: *Eero Lumiahon Liikenne, jalasjärveläinen bussi- ja kuljetusyhtiö 1936–1987 *Kuljetusliike P. Lumiaho, pikakuljetusyritys 1970-luvulla *Kauko Lumiaho, suomalainen kestävyysjuoksija
Tero Koskinen

Tero Koskinen on suomalainen toimittaja. Koskinen on työskennellyt vuosina 1996–2012 ja uudelleen vuodesta 2014 vuoteen 2017 Yleisradion palveluksessa, muun muassa ohjelmissa A-studio, MOT ja Valopilkku sekä Yle Uutisten politiikan toimituksessa. Vuosina 2012–2013 hän työskenteli MTV3:n 45 minuuttia -ohjelman tuottajana. Helmikuusta 2017 Koskinen on työskennellyt valmiuspäällikkönä Mediapoolissa. Koskinen palkittiin lokakuussa 2011 Euroopan parlamentin journalismipalkinnolla televisioraportistaan ”Romanien paluu”, joka esitettiin A-studiossa huhtikuussa 2010. Jutussa käsiteltiin romanien oloja Helsingin Kalasatamassa sijainneella leirillä. Koskinen on Tutkivan journalismin yhdistyksen jäsen. Vuosina 2007–2008 hän toimi yhdistyksen sihteerinä ja vuosina 2008–2010 sen varapuheenjohtajana. Koskinen on koulutukseltaan medianomi Helsingin taide- ja viestintäoppilaitoksesta vuodelta 1997 ja filosofian maisteri Helsingin yliopistosta vuodelta 2002. == Lähteet == Luokka:Suomalaiset televisiotoimittajat Luokka:Ylen toimittajat Luokka:Syntymävuosi puuttuu Luokka:Elävät henkilöt
Konstvägen sju älvar

Konstvägen sju älvar () on turistireitti Västerbottenin läänissä Ruotsissa. Konstvägen sju älvar vie Uumajan satamasta kohti länttä Lapissa sijaitsevaan Borgafjälliin. Tie kulkee Uumajan ja Dorotean läpi pitkin E12:ta, riksväg 92:ta ja länsväg 1052:ta. Tien varrelle on vuodesta 1997 lähtien pystytetty 13 taideteosta. Tie on pituudeltaan 350 kilometriä ja ylittää matkallaan seitsemän jokea, jotka ovat Vindeljoki, Uumajanjoki, Örejoki, Lögdejoki, Gidejoki, Ångermanjoki ja Saxjoki. Taideprojektia hallinnoi Konstvägen sju älvar -yhdistys, jonka jäseninä on henkilöitä viidestä kunnasta. Tien varrella sijaitsevat myös Umedalenin patsaspuisto sekä Älgens Hus -maatila. == Taideteokset == *Plats Nord 63 grader 40,8 minuter Ost 20 grader 20,6 minuter – tekijä: Mats Caldeborg, sinkitty teräs, Uumajan satama * 8 11 – tekijä: Fredrik Wretman, 1998, Baggböle *Eldsoffa – tekijä: Ulf Rollof, tiili, länteen risteyksestä E12/Riksväg 92, itäisestä sisäänkäynnistä Vännäsiin *Hägring – tekijä: Kent Karlsson, 1999, Vännäsin ja Bjurholmin välissä *Oh du härliga land – tekijät: Mattias Baudin ja Linda Baudin, 2011, Balsjö, 5 kilometriä länteen Bjurholmista *Vägabstraktion – tekijä: Jacob Dahlgren, 2011, Lögdejoella, 23 kilometriä länteen Bjurholmista *Poem för imaginär älv – tekijä: Sigurdur Gudmundsson, pronssi, Skinnmuddselet tekoaltailla Gideälvenissä, 6 kilometriä länteen Fredrikasta *En laddad plats – tekijä: Mikael Richter, suolla, 7 kilometriä länteen Åselesta ja hieman länteen Hammarin kylästä *Himmelfrid – tekijä: Solfrid Mortensen, betoni, mäellä, 55 kilometriä länteen Doroteasta ja 5 kilometriä länteen Höglandin kylästä *Ljusfenomen – tekijä: Olov Tällström, paalut ja ajovalot, Lill-Arksjön- rinteellä, 62 kilometriä länteen Doroteasta ja 1,5 kilometriä länteen Storbäckin kylästä *Nybyggarkvinnan – tekijä: Anne-Karin Furunes, 2003, aikaisempi laidunpaikka Varpsjön kylässä, 32 kilometriä länteen Åselesta *Återkallelse – tekijä: Monika Larsen Dennis, marmori, 2004, Ormsjön kylän myymälässä, 30 kilometriä länteen Doroteasta, on luotu muistoksi 14 tukinuittajalle, jotka hukkuivat Ormsjöolyckan-onnettomuudessa vuonna 1936. *Återkomst – tekijä: Monika L. Edmondson, 2013, Borgafjäll == Katso myös == *Krutfjellsvägens skulpturstråk == Lähteet == === Painetut lähteet === * Tidskriften Västerbotten 99-1. Artikkeli "Att flytta historien" == Aiheesta muualla == *Konstvägen sju älvars – kotisivut Luokka:Ruotsin tiet Luokka:Matkailutiet Luokka:Uumajan kunta Luokka:Vännäsin kunta Luokka:Bjurholmin kunta Luokka:Åselen kunta Luokka:Dorotean kunta